Ind vs Aus ODI Series: बारिश ने अभ्‍यास में डाली बाधा तो टीम इंडिया ने इसका भी निकाला 'समाधान'  
टीम इंडिया ने की इनडोर प्रैक्टिस
बल्‍लेबाजी करते दिखे महेंद्र सिंह धोनी
सीरीज का पहला मैच 12 जनवरी को है
भारत और ऑस्‍ट्रेलिया (India vs Australia) के बीच तीन मैचों की वनडे सीरीज (ODI Series) 12 जनवरी से प्रारंभ होने जा रही है. सीरीज का पहला मैच सिडनी में खेला जाएगा. भारतीय टीम को इसके बाद न्‍यूजीलैंड में पांच वनडे और तीन टी20 मैच भी खेलने हैं. चूंकि इसी वर्ष वर्ल्‍डकप का आयोजन भी होना है, इस लिहाज से इन वनडे मैचों को बेहद अहम माना जा रहा है. सिडनी वनडे ( Sydney ODI) के पहले बारिश ने टीम इंडिया के अभ्‍यास में व्‍यवधान डाला लेकिन इसका भी समाधान निकालते हुए खिलाड़ि‍यों ने इनडोर अभ्‍यास को तरजीह दी. वनडे सीरीज के लिए ऑस्‍ट्रेलिया में भारतीय टीम के साथ जुड़े पूर्व कप्‍तान महेंद्र सिंह धोनी इनडोर प्रैक्टिस में पसीना बहाते हुए नजर आए. बाएं हाथ के बल्‍लेबाज शिखर धवन ने भी बल्‍लेबाजी का जमकर अभ्‍यास किया.
ऑस्‍ट्रेलिया को झटका, पहले वनडे में नहीं खेल पाएगा यह ऑलराउंडर.. 
When it's raining outdoors, we switch to indoors #AUSvINDpic.twitter.com/pkWBcyygtM
भारतीय क्रिकेट कंट्रोल बोर्ड (BCCI) ने 10 जनवरी को टीम के प्रैक्टिस सेशन का वीडियो ट्वीट किया है जिसमें लिखा है, 'जब बाहर बारिश हो रही थी, टीम ने इनडोर अभ्‍यास किया.' धोनी ऑस्‍ट्रेलिया में टी20 सीरीज खेली भारतीय क्रिकेट टीम का हिस्‍सा नहीं थे. टीम इंडिया मैनेजमेंट ने वनडे सीरीज के लिए अपने प्रमुख तेज गेंदबाज जसप्रीत बुमराह को आराम दिया है. उनके स्‍थान पर मोहम्‍मद सिराज को टीम में स्‍थान दिया गया है.
VIDEO: ऑस्‍ट्रेलिया के मैक्‍सवेल ने बताया, किस तरह हेलीकॉप्‍टर शॉट खेलते हैं MS धोनी..
पहला वनडे - 12 जनवरी (शनिवार) - सिडनी
दूसरा वनडे - 15 जनवरी (मंगलवार) - एडिलेड
तीसरा वनडे - 18 जनवरी (शुक्रवार) - मेलबर्न